《水调歌头 其二 寿刘监丞》
宋代·佚名

一线添宫绣，昼景刻初还。五云旬浃不散，瑞色满乾坤。

凝作山堂佳气，来庆冰壶寿旦，戏彩喜重斑。相对窦桂椿，环列谢芝兰。

经纶事，戡定策，两才全。苍生翘首三载，霖雨报东山。

已感宵衣梦寐，应录御屏姓字，光动紫微垣。一骑日边至，趣诏凤池班。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。